മാര്ക്ക് ജിഹാദ് വിവാദം : അധ്യാപകന്റേത് വിഷലിപ്ത പ്രസ്താവന കേന്ദ്രത്തെ പ്രതിഷേധമറിയിച്ച് കേരളം തിരുവനന്തപുരം : മാര്ക്ക് ജിഹാദ് പരാമര്ശത്തില് കേന്ദ്രത്തെ പ്രതിഷേധം അറിയിച്ച് കേരളം. കേരളത്തില് വര്ഗീയ ചേരിതിരിവുണ്ടാക്കുക ലക്ഷ്യമിട്ടാണ് ഡല്ഹി സര്വകലാശാല അധ്യാപകന് മാര്ക്ക് ജിഹാദ് പരാമര്ശം നടത്തിയതെന്ന് ഉന്നത വിദ്യാഭ്യാസ മന്ത്രി ആര് ബിന്ദു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മാര്ക്ക് ജിഹാദ് പരാമര്ശം നടത്തിയ ദില്ലി സര്വകലാശാല അധ്യാപകന് രാകേഷ് കുമാര് പാണ്ഡെക്കെതിരെ നടപടി എടുക്കാന് ഇടപെടണം എന്നാവശ്യപ്പെട്ട് കേരളം കേന്ദ്ര സര്ക്കാരിന് കത്തയച്ചു. കേന്ദ്ര മന്ത്രി ധര്മ്മേന്ദ്ര പ്രധാനാണ് കേരളം കത്തയച്ചത്. കേരളത്തില് നിന്നുള്ള വിദ്യാര്ഥികള്ക്ക് പ്രവേശനം കിട്ടുന്നതിന് പിന്നില് മാര്ക്ക് ജിഹാദാണെന്ന, ദില്ലി സര്വ്വകലാശാല അധ്യാപകന്റെ പരാമര്ശമാണ് വിവാദങ്ങള്ക്ക് വഴിവച്ചത്. വിദ്യാര്ത്ഥികള്ക്ക് പ്രത്യേക ഫണ്ട് കിട്ടുന്നു എന്നും അധ്യാപകന് ഏഷ്യാനെറ്റ് ന്യൂസിനോട് പറഞ്ഞിരുന്നു. തുടര്ന്ന് സംഭവം വലിയ ചര്ച്ചയാവുകയും പ്രതിഷേധങ്ങള്ക്ക് ഇടയാക്കുകയും ചെയ്തു. കഴിഞ്ഞ തിങ്കളാഴ്ച്ചയാണ് ദില്ലി സര്വകലാശാലയിലെ ബിരുദ പ്രവേശനം തുടങ്ങിയത്. ഹിന്ദു, രാംജാസ്, മിറാണ്ട, എസ്ആര്സിസി തുടങ്ങി പ്രധാന കോളേജുകളിലെ ആദ്യ പട്ടികയില് ഇടംനേടിയതില് കൂടുതലും മലയാളി വിദ്യാര്ത്ഥികളായിരുന്നു. ഇതിന് പിന്നാലെ ആണ് കേരളത്തിലെ വിദ്യാര്ത്ഥികള്ക്ക് ദില്ലി സര്വകലാശാലയില് പ്രവേശനം കിട്ടുന്നതിന് പിന്നില് മാര്ക്ക് ജിഹാദ് ആണെന്ന് അധ്യാപകന് ആരോപിച്ചത്. Also read മോന്സണ് പുരാവസ്തു മ്യൂസിയം തുടങ്ങാന് പദ്ധതിയിട്ടിരുന്നെന്ന് കണ്ടെത്തല് വയലാര് അവാര്ഡ് ബെന്യാമിന് മാര്ക്ക് ജിഹാദ് വിവാദത്തില് അധ്യാപകനെതിരെ ഡല്ഹി സര്വകലാശാല കിരോഡി മാല് കോളേജിലെ ഫിസിക്സ് വിഭാഗം അസോസിയേറ്റ് പ്രഫസര് രാകേഷ് പാണ്ഡെ ആണ് വിവാദ പ്രസ്താവന നടത്തിയത്. ആര്എസ്എസ് ബന്ധമുള്ള അദ്ധ്യപകസംഘടനയുടെ മുന് പ്രസിഡന്റാണ് പാണ്ഡെ. ദില്ലിയില് വന്നു പഠിക്കാനായി കേരളത്തിലുള്ളവര്ക്ക് പ്രത്യേക ഫണ്ട് കിട്ടുന്നുണ്ട് എന്നും രാകേഷ് പാണ്ഡെ ആരോപിച്ചു.